
Poetul în “lumină lină” 
14 
(I) 
Mereu suntem tentaŃi să folosim 
mărturisirile altora, ca şi când ale 
noastre n-ar putea fi credibile sau ar 
fi, cu prejudecată, insignifiante. De ce 
nu ne-am folosi şi de propriile 
mărturisiri? 
Pe Ioan Alexandru l-am cunoscut 
în mod providenŃial. Aflasem de el 
din presa literară şi din cărŃile 
publicate. Îl citeam cu plăcere. 
SimŃeam o anume prospeŃime în 
versurile lui, vigoare, un aer sănătos 
şi, aş zice, un 
miros de 
„tămâie”, o 
atmosferă de 
sfinŃenie. 
Poezia lui avea 
ceva 
inconfundabil. 
Putea fi 
receptată fără 
dificultate, îŃi lăsa impresia că vine 
de foarte departe şi, totuşi, că are ceva 
personal. Era publicat, mai ales, în 
„Tribuna” şi în „Luceafărul”. 
În vara anului 1978, ajunsesem, 
în Capitala Ńării, la un Colocviu naŃional 
pe tema creaŃiei. Fusesem delegat, 
la prestigioasa acŃiune, din partea 
judeŃului Mureş. AcŃiunea se încheia 
cu participarea la un spectacol, tocmai 
la Teatrul NaŃional. Mai era până 
la deschiderea cortinei cel puŃin o jumătate 
de oră. M-am plimbat în timpul 
acesta pe o stradă apropiată să iau 
o cafea, eventual să fac mici cumpărături 
pentru întoarcerea spre casă. 
Mergeam agale spre o Ńintă 
necunoscută. Înspre mine venea un 
tânăr destul de înalt, îmbrăcat într-un 
pardesiu de culoare închisă, avea o 
pălărie neagră cu boruri mari, era 
bălan la faŃă, păşea rar, preocupat, 
poate, într-o atitudine meditativă. 
FaŃa lui răsărea luminoasă şi 
zâmbitoare. Când să trec pe lângă 
această persoană, pe care n-o mai 
văzusem niciodată, spun, deodată, 
parcă stăpânit de o revelaŃie: „Ioan 
Alexandru!”. Necunoscutul răspunde 
scurt şi cu o bucurie nedisimulată: 
„El este!”. Am schimbat câteva 
cuvinte, cu prezentările de rigoare. 
Am băut împreună o cafea. Ne-am 
promis că vom Ńine legătura. Aveam 
sentimentul că am descoperit o mare 
„comoară”. Nu trebuia să ştie nimeni, 
decât Cel de Sus! În răstimpul a zece 
ani – între 1978 şi 1988 – poetul care 
îmi devenise instantaneu prieten, ca şi 
când ne-am fi cunoscut dintotdeauna, 
a fost invitat în oraşul de pe Târnava 
– Mică, Târnăveni, de trei ori. Fiecare 
invitaŃie fiind, negreşit, onorată: 28 
noiembrie 1978, 2 decembrie l983, 22 
noiembrie 1988. Acum „Onucu” era 
un om foarte religios. Deşi, într-o 
ambianŃă declarat atee, el avea un 
curaj fără limite de a-l mărturisi pe 
Dumnezeu. I se părea o impietate ca, 
fie şi într-o discuŃie scurtă cu semenii, 
să nu pomenească numele Celui 
Preaînalt! Intra într-o localitate, 
oricare ar fi fost 
ea, prima vizită o 
făcea la Biserică. 
Se ruga. Avea cu 
el în geamantan, 
nelipsite, o Cruce 
şi Sfânta Biblie. 
Acestea erau 
„armele” lui 
secrete şi 
invincibile. Pentru felul lui de a fi, 
mulŃi, chiar şi dintre cei care 
treceau ca „apropiaŃi” ai săi, l-au 
privit cu o anume „îngăduinŃă”, 
suspectându-l, în suficienŃa lor, de a 
fi „anormal”. El primise „focul”, 
primise „lumina”, ca un dar! Le 
răspândea peste tot! 
În 29 noiembrie 1978, alesul 
oaspete a aprins în casa mea o 
candelă, pe care a confecŃionat-o cu 
mijloace foarte simple. S-a rugat cu 
toŃi ai casei. De-atâŃia ani încoace, 
candela aceea nu s-a stins, „lumina 
lină” continuă să ardă! Este candela 
vegherii, a legăturii tainice între cer şi 
pământ, între efemer şi veşnicie, a 
iubirii neapuse între om şi Dumnezeu. 
Cu prilejul întâlnirilor, s-a făcut o 
prezentare a operei poetului, a 
recentelor sale apariŃii editoriale. 
Poetul a Ńinut conferinŃe pe teme 
patriotice şi religioase. 
Ultima întâlnire, programată la 
Târnăveni, pe 22 noiembrie 1988, s-a 
Ńinut la Casa Municipală de Cultură 
din Mediaş, deoarece poetului, căruia 
i se conferise, în acelaşi an, un mare 
Premiu – „al păcii şi fraternităŃii”1.., 
în Japonia (unde fusese invitat de o 
personalitate niponă de seamă şi unde 
conferenŃiase, printr-un favor de 
excepŃie, timp de două ore, despre 
Inimă), i se refuzase intrarea în 
Târnăveni de către forul judeŃean 
Mureş, de propaganda judeŃeană comunistă. 
Aici, la Mediaş, s-a vorbit 
despre recenta sa carte de versuri: Imnele 
Maramureşului (1988), iar conferenŃiarul 
a reluat tema despre Inimă, 
uimind auditorul. E de presupus că 
printre ascultători se afla măcar un 
informator al SecurităŃii. „Urechea” 
partidului unic era „omniprezentă”. 
În seara de ajun al Crăciunului 
din 24 decembrie 1981 – în ziua următoare, 
tocmai de Naşterea Domnului, 
împlinea 40 de ani – l-am vizitat 
acasă, la Bucureşti, pe strada Belgrad, 
nr. 5 ( într-o zonă liniştită a ambasadelor 
străine, unde locuia cu → 
________ 
Grafică de Ion Petru Pop, 
Îndemn la mărturisire (tehnică 
mixtă) 
1. Era pentru întâia oră că se acorda acest 
premiu unui Poet şi acesta era român - 
Ioan Alexandru 

numeroasa lui familie) şi i-am dus în 
dar o statuetă a Maicii Preacurate, de 
mare frumuseŃe şi valoare, din lemn 
de mahon, cam de 50 cm înălŃime, 
dăltuită de un artist maghiar, Polgar 
Francisc, sfinŃită într-o Biserică din 
Cetatea de Baltă, de către un preot, 
Ioan Fărcaş, viitorul protopop de 
Blaj, i-am mai dăruit o prescură în 
şapte colŃuri, o lumânare din ceară 
de albine, ceva vin bun de casă şi un 
vas cu miere de albine. 
După urările cuvenite, am stat o 
vreme de vorbă şi ne-am cinstit la o 
masă întinsă, într-o intimitate şi 
bucurie de neuitat. Îndată, într-un 
jurnal al lui, a notat evenimentul. 
Camera unde stăteam era 
„burduşită” de cărŃi, într-o 
neorânduială „savantă”. Spre răsărit, 
pe o măsuŃă, ardea liniştit o candelă. 
Deasupra ei, pe perete, străjuia o 
icoană a Mântuitorului, o pictură pe 
lemn vechi, creând o ambianŃă 
atemporală. Ne-am rugat împreună. 
A doua zi, de Praznicul Naşterii 
Domnului, ne-am dus împreună la 
Biserica Patriarhiei. Ne însoŃea 
pictorul Paul Gherasim, cel care i-a 
făcut poetului un portret şi i-a ilustrat 
mai multe din cărŃile sale de versuri. 
Poetul se purta modest. Avea pe el un 
costum destul de uzat, „sare şi piper”, 
era atent să împartă vorbe şi la unul şi 
la altul, cu o bunăvoinŃă contagioasă, 
faŃa îi radia de o tainică lumină şi 
obişnuia să păşească larg, Ńinând mai 
mult, cu o vădită smerenie, capul 
aplecat spre pământ. 
Versurile sale i se potrivesc: 
„Blond, cârn, lungan şi cu urechi 
barbare (…) /Adus puŃin de umeri 
(…) umblu încet (…) Ochii scobiŃi în 
craniu cu aşchie de bronz (…) / 
Armele – braŃele-atârnate de umeri 
(…) / Semnul din frunte-l am de la 
securi…”(Portret, vol. ViaŃa 
deocamdată, 1965 ). „Din pulbere e 
trupul meu luat / Din ceea ce-i mai 
nebăgat în seamă / Oricât de mult voi 
fi încoronat / Smerenia ca mumă mă 
reclamă” (Portret, vol. Pământ 
transfigurat, 1982). Când ne-am 
despărŃit, amfitrionul a oferit 
oaspetelui o carte din poezia sa : 
Imnele łării Româneşti ( 1981) cu 
dedicaŃia : „Iubitului meu frate în 
Domnul, Aurel Hancu, sosit ca un 
mag în casa noastră, de ziua Naşterii 
Domnului Isus Christos - Ioan 
Alexandru - 25 Decembrie 1981.” . 
Poetul obişnuia să-şi însoŃească 
dedicaŃiile cu o imagine-simbol, 
argumentul mărturisirii sale, un fel de 
blazon iniŃiatic, aşa cum aveau Evangheliştii: 
o flacără cu chip de om, în 
interiorul căreia era pus semnul Crucii 
lui Christos. Era un mod persuasiv 
de a duce în lume credinŃa în Dumnezeu. 
Îl „tolerau” până şi activiştii de 
partid, plătiŃi bine, ca să formeze 
omul „nou” – fără Dumnezeu - cu o 
concepŃie „înaintată”. Când nu mai 
aveau ce-i face, îl găseau „simpatic”, 
dacă nu cumva „fanatic”, imposibil 
de „aliniat” cu etica societăŃii 
„multilateral dezvoltate”. 
Era de domeniul evidenŃei 
cultura lui mai puŃin obişnuită. 
Stăpânea limbile clasice vechi: 
ebraica, greaca. łinea peste hotare 
conferinŃe în germană, limba 
modernă a filosofilor. La una dintre 
întruniri, cu publicul larg, a declamat 
liber, spre uimirea auditorului, în 
greacă şi în ebraică, cuvintele din 
Evanghelia de la Ioan, capitolul I: „ 
La început era Cuvântul şi Cuvântul 
era la Dumnezeu şi Dumnezeu era 
Cuvântul…”, cuvinte rostite de 
cosmonauŃii americani, ajunşi pentru 
prima oară pe Lună. El parcursese 
traseul spiritual al marilor lui 
înaintaşi: Eminescu şi Blaga. 
Contactul asiduu cu vechile culturi 2.., 
cunoaşterea lumii prin desele 
călătorii de studiu, i-au lărgit 
nebănuit orizontul de cunoaştere, i-au 
întărit încrederea în forŃele proprii, 
fără a ajunge vreodată un infatuat, şi 
2. Un anticar îl anunŃă că a primit o 
scriere rarisimă: Talmudul ( erau aici 
Predicile vechilor evrei despre venirea 
lui Isus), în 8 volume, al lui Nae 
Ionescu. Evident, tânărul Alexandru 
achiziŃiona cărŃile, ca şi când ar fi trăit o 
minune. 
i-au întărit convingerea că, fără Cel 
care l-a chemat la viaŃă, nu poate face 
nimic durabil, nu-şi poate împlini 
menirea în lume, ca om şi ca artist, 
nu-şi poate împlini scopul final al 
existenŃei: dobândirea Patriei Cereşti, 
a adevăratei şi nesfârşitei fericiri. El 
părea a merge în contra-sens cu 
lumea contemporană lui. Cine mai 
avea credinŃă dintre elitele 
intelectuale? Sacrul era luat în 
derâdere. Stăpânii zilei clamau 
„Pacea”, dar îl negau pe Cel Care este 
Izvorul Păcii, erau în „război” cu El. 
Cel care scrie aceste rânduri a 
avut iniŃiativa de a infiinŃa, la 
Colegiul Tehnic din Târnăveni, pe 
data de 12 noiembrie 2006, un 
Cenaclu al tinerilor liceeni care să 
poarte numele celui mai mare poet 
religios din Ardeal – „Ioan 
Alexandru”. Era un semn de 
recunoaştere şi preŃuire pentru autorul 
„Imnelor”, pentru cărturarul prea 
smerit, nebăgat în seamă de cei mai 
mulŃi dintre conaŃionalii lui, pentru 
omul politic care s-a „bătut”, în viaŃa 
publică, pentru adevărata „Re- 
Naştere” a neamului său. 
Silviu Despa, unul dintre foştii 
lui studenŃi, pomeneşte în filmul 3. său 
despre Ioan Alexandru, pe care îl 
consideră „cel mai important reper 
spiritual pentru generaŃia sa de 
studenŃi”, despre o întâlnire a 
acestuia cu eruditul teolog – Dumitru 
Stăniloaie. Poetul îşi mărturiseşte 
intenŃia sa de a crea, prin opera sa 
lirică, o „teologie poetică” a veacului 
XX, supranumit, în anumite cercuri, – 
„Veacul Diavolului”. 
AUREL HANCU 
________ 
Grafică de Ion Petru Pop, „Păşind 
în taină » (tehnică mixtă) 
3. Despa, Silviu, Mai presus de moarte, 
în Iubire: film documentar, Braşov, 2005 
- regăsibil la adresa web: 
http://video.google.com/videoplay?docid 

